[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |

Βρυξέλλες, 11.3.2008

COM(2008) 133 τελικό

ΑΝΑΚΟΙΝΩΣΗ ΤΗΣ ΕΠΙΤΡΟΠΗΣ ΣΤΟ ΣΥΜΒΟΥΛΙΟ, ΣΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΣΤΗΝ ΕΥΡΩΠΑΪΚΗ ΟΙΚΟΝΟΜΙΚΗ ΚΑΙ ΚΟΙΝΩΝΙΚΗ ΕΠΙΤΡΟΠΗ

Για μεγαλύτερη στήριξη της καινοτομίας μέσω της τυποποίησης στην Ευρώπη

Εισαγωγή

Στη στρατηγική της ΕΕ για την ανάπτυξη και την απασχόληση, η Επιτροπή και το Συμβούλιο της Ευρωπαϊκής Ένωσης προσδιορίζουν την τυποποίηση ως κύριο μέσο υποστήριξης της καινοτομίας. Το Συμβούλιο για την Ανταγωνιστικότητα στις 4 Δεκεμβρίου 2006, εξετάζοντας στα συμπεράσματά του[1] το θέμα της καινοτομίας, τόνισε την ανάγκη να βελτιωθεί το ευρωπαϊκό σύστημα καθορισμού προτύπων και κάλεσε την Επιτροπή να υποβάλει προτάσεις για ενέργειες που θα μπορούσαν να αναλάβουν τα ενδιαφερόμενα μέρη με στόχο τη μεταρρύθμιση και τον εξορθολογισμό του συστήματος. Επίσης, το Ευρωπαϊκό Κοινοβούλιο στο ψήφισμά του για τη στρατηγική καινοτομίας[2], υπογράμμισε τη σημασία των προτύπων στην πολιτική για την καινοτομία.

Η παρούσα ανακοίνωση, ανταποκρινόμενη στην πρόσκληση του Συμβουλίου, επικεντρώνεται στη μεγαλύτερη στήριξη της καινοτομίας και της ανταγωνιστικότητας μέσω της τυποποίησης. Εντοπίζει τις σημαντικότερες προκλήσεις που παρουσιάζονται, θέτει συγκεκριμένους στόχους για την τυποποίηση και τη χρήση των προτύπων και παγιώνει εν εξελίξει προσπάθειες και προτεινόμενα μέτρα που πρόκειται να ξεκινήσουν τόσο από πλευράς ενδιαφερόμενων μερών όσο και από πλευράς Επιτροπής.

Πολιτικοι στοχοι και προκλησεισ

Όπως έχει τονιστεί σε προηγούμενα έγγραφα πολιτικής, ιδίως στις ανακοινώσεις για τη στρατηγική καινοτομίας ευρείας βάσης[3] και την ενδιάμεση εξέταση της βιομηχανικής πολιτικής[4], η καινοτομία αποτελεί πολύ σημαντικό στοιχείο για την αντιμετώπιση των σπουδαιότερων προκλήσεων που αντιμετωπίζει η Ευρωπαϊκή Ένωση. Η ενίσχυση του ρόλου της τυποποίησης για την υποστήριξη της καινοτομίας είναι πολύ σημαντικό στοιχείο στην ευρωπαϊκή προσπάθεια για την αντιμετώπιση των οικονομικών, περιβαλλοντικών και κοινωνικών προκλήσεων. Αν και η έλλειψη προτύπων, η περιορισμένη απορρόφηση των νέων στοιχείων της τυποποίησης ή η αργή επικαιροποίηση των προτύπων που ήδη υπάρχουν παρεμποδίζουν την υιοθέτηση της καινοτομίας, η ζωντανή και ισχυρή τυποποίηση έχει τη δύναμη να επιταχύνει την πρόσβαση της καινοτομίας τόσο στις εγχώριες όσο και στην παγκόσμια αγορά.

Τα τρέχοντα πρότυπα τυποποίησης στην Ευρώπη και διεθνώς αμφισβητούνται από προκλήσεις όπως είναι οι επιταχυνόμενοι κύκλοι αγοράς, η σύγκλιση των τεχνολογιών και η τάση προς τις παγκόσμιες αγορές. Αυτό συμβαίνει στο πλαίσιο του αυξανόμενου διεθνούς ανταγωνισμού όσον αφορά τη θέσπιση των προτύπων από νεοεμφανιζόμενες δυνάμεις, οι οποίες θεωρούν την τυποποίηση σημαντικό πλεονέκτημα στρατηγικής. Είναι προφανές ότι η τυποποίηση πρέπει να προσαρμοστεί στο νέο αυτό τοπίο, ενισχύοντας παράλληλα το ρόλο της όσον αφορά την υποστήριξη της καινοτομίας και της ανταγωνιστικότητας.

Η συμβολη της τυποποιησησ στην καινοτομια και στην ανταγωνιστικοτητα

Η τυποποίηση είναι η εθελοντική συνεργασία βιομηχανικού κλάδου, καταναλωτών, δημόσιων αρχών και άλλων ενδιαφερόμενων μερών για την ανάπτυξη τεχνικών προδιαγραφών που βασίζονται στη συναίνεση. Η τυποποίηση συμπληρώνει τον ανταγωνισμό της αγοράς , τυπικά με σκοπό την επίτευξη στόχων όπως η διαλειτουργικότητα των συμπληρωματικών προϊόντων/υπηρεσιών και τη συμφωνία όσον αφορά τις μεθόδους δοκιμών και τις απαιτήσεις για την ασφάλεια, την υγεία, την οργανωτική και περιβαλλοντική επίδοση. Η τυποποίηση έχει και μια διάσταση δημόσιου συμφέροντος, ιδίως όταν διακυβεύονται ζητήματα ασφάλειας, υγείας και περιβάλλοντος. Επιπλέον, η διαδικασία θέσπισης προτύπων πρέπει να είναι σύμφωνη με τις ευρωπαϊκές διατάξεις για τον ανταγωνισμό.

Η τυποποίηση, που συνήθως σημαίνει προβλεψιμότητα και ίσους όρους ανταγωνισμού, μπορεί αρχικά να θεωρηθεί ότι έρχεται σε σύγκρουση με την καινοτομία, η οποία αγωνίζεται για την αλλαγή και την αποκλειστικότητα. Ωστόσο, όπως επιβεβαιώνεται και από τη διαβούλευση με τα ενδιαφερόμενα μέρη, η δυναμική τυποποίηση είναι σημαντικός καταλύτης της καινοτομίας. Αυτό συμβαίνει με διάφορους τρόπους:

α) Τα πρότυπα που εκφράζουν την τελευταία λέξη των εξελίξεων προσφέρουν σε όσους καινοτομούν ίσους όρους διευκολύνοντας τη διαλειτουργικότητα και τον ανταγωνισμό νέων και υφιστάμενων προϊόντων, υπηρεσιών και διαδικασιών. Τα πρότυπα παρέχουν στους καταναλωτές εγγυήσεις για την ασφάλεια και την επίδοση των νέων προϊόντων και επιτρέπουν τη διαφοροποίηση των προϊόντων μέσω αναφορών σε τυποποιημένες μεθόδους.

β) Επίσης, είναι αναγκαίο να αναπτυχθούν νέα πρότυπα για να καλύψουν την εμφάνιση νέων αγορών και την εισαγωγή περίπλοκων συστημάτων, όπως είναι η εξάπλωση του Διαδικτύου.

γ) Η χρήση προτύπων συμβάλλει στη διάδοση των γνώσεων και στην πιο εύκολη εφαρμογή της τεχνολογίας, γεγονός το οποίο μπορεί στη συνέχεια να προκαλέσει καινοτομία, ιδίως την καινοτομία που δεν έχει σχέση με την τεχνολογία στον τομέα των υπηρεσιών.

Η ενίσχυση του ρόλου της Ευρώπης στη διεθνή τυποποίηση σημαίνει ακόμη την κεφαλαιοποίηση της ευρωπαϊκής πρωτοκαθεδρίας στις νέες αγορές και κέρδος από τα πλεονεκτήματα του πρωτοπόρου στις παγκόσμιες αγορές.

Για την καινοτομία μπορούν να προκύψουν πλεονεκτήματα από την τυποποίηση μόνον εάν τα πρότυπα εφαρμόζονται αποτελεσματικά και συνδέονται με την αγορά. Η πραγματική χρήση των προτύπων εξακολουθεί να είναι εθελοντική και εξαρτάται από την αντίληψη του κάθε παράγοντα της αγοράς, τα συμφέροντά του και την ικανότητά του να τα χρησιμοποιήσει. Τα πρότυπα είναι πιθανόν να μην μπορούν να επιτύχουν τη συνδεσιμότητα, λόγω της ακατάλληλης χρονικής στιγμής κατά την οποία αναπτύχθηκαν ή λόγω έλλειψης προβολής ή λόγω ύπαρξης ανταγωνιστικών προτύπων που προκαλούν αβεβαιότητα.

Τα ενδιαφερόμενα μέρη στην Ευρώπη εμπλέκονται στη διαδικασία τόσο της επίσημης όσο και της ανεπίσημης τυποποίησης . Η επίσημη τυποποίηση διαρθρώνεται σε τρία επίπεδα τα οποία είναι: οι εθνικοί φορείς τυποποίησης (ΕΦΤ), οι τρεις ευρωπαϊκοί οργανισμοί τυποποίησης (ΕΟΤ[5]) και οι διεθνείς οργανισμοί[6]. Οι ΕΟΤ έχουν αναγνωριστεί επίσημα με την οδηγία 98/34/ΕΚ[7] της Ευρωπαϊκής Ένωσης. Στην επίσημη διαδικασία τυποποίησης εμπλέκεται επίσης και η βιομηχανία σε πολυάριθμα πλαίσια και κοινοπραξίες, με ποικίλα χαρακτηριστικά όσον αφορά τη μακροβιότητα, την τομεακή κάλυψη και το εδαφικό πεδίο εφαρμογής, το οποίο συχνά είναι παγκόσμιο και επομένως μπορεί να συγκρούεται με την 3 επιπέδων διάρθρωση της επίσημης διαδικασίας τυποποίησης.

Η Ευρωπαϊκή Ένωση διαθέτει ενεργό πολιτική τυποποίησης στο πλαίσιο της οποίας προωθείται η τυποποίηση ως εργαλείο για τη βελτίωση της νομοθεσίας[8] και για την ευρωπαϊκή ανταγωνιστικότητα. Η επίσημη ευρωπαϊκή τυποποίηση διαδραμάτισε ιδιαίτερα σημαντικό ρόλο στην υποστήριξη της νομοθεσίας νέας προσέγγισης για την ενιαία αγορά αγαθών. Η νομοθετική αυτή τεχνική ήταν αποφασιστικής σημασίας για τη θέσπιση νομοθετικών ρυθμίσεων που ευνοούν την καινοτομία, στις οποίες οι τεχνικές προδιαγραφές που επιτρέπουν τη συμμόρφωση με τις νομικές απαιτήσεις αναπτύσσονται από τα ίδια τα ενδιαφερόμενα μέρη και επικαιροποιούνται σύμφωνα με τις εξελίξεις. Η προσφυγή σε εθελοντικά πρότυπα για την υποστήριξη της νομοθεσίας σε άλλους τομείς θα συμβάλει στην κατάργηση περαιτέρω ρυθμιστικών εμποδίων που αντιμετωπίζει η καινοτομία.

Στον τομέα των υπηρεσιών, ο αριθμός των προτύπων εξακολουθεί να είναι περιορισμένος, κυρίως λόγω της ετερογενούς και απρόσιτης φύσης τους, καθώς και των δυσκολιών πρόσβασης των ΜΜΕ, που αποτελούν τους κυρίαρχους παράγοντες. Επομένως, είναι αναγκαίο να γίνουν περαιτέρω αναλύσεις σχετικά με τον τρόπο με τον οποίο τα πρότυπα μπορούν να συμβάλλουν στην καινοτομία και στην ανάπτυξη των αγορών των υπηρεσιών.

Ο ρόλοσ των προτυπων στις δρασεις προτεραιοτητασ για την καινοτομια

Αν και το μεγαλύτερο μέρος της τυποποίησης γίνεται με πρωτοβουλία των παραγόντων της αγοράς, η ΕΕ αναμένει ότι η τυποποίηση θα συμβάλει σε πολύ μεγάλο βαθμό στις ακόλουθες δράσεις προτεραιότητας για την καινοτομία :

(1) Βιώσιμη βιομηχανική πολιτική : σκοπός της είναι η βελτίωση της αποδοτικότητας των προϊόντων, των επεξεργασιών και των υπηρεσιών από πλευράς ενέργειας και πόρων, καθώς και της ανταγωνιστικότητας της ευρωπαϊκής βιομηχανίας. Η τυποποίηση είναι σημαντικός παράγοντας για την απορρόφηση της οικοκαινοτομίας και των περιβαλλοντικών τεχνολογιών, αλλά και για τη διάθεσή τους στην ενιαία αγορά και την πρόσβαση στις παγκόσμιες αγορές[9]. Επιπλέον, το κριτήριο προηγμένων επιδόσεων και η ευρύτερη χρήση της επισήμανσης θα είναι απαραίτητη για την ενημέρωση των καταναλωτών σχετικά με τις επιδόσεις των προϊόντων και την ανταμοιβή των πρωτοπόρων κατασκευαστών.

Η Επιτροπή θα ζητήσει την ανάπτυξη προτύπων για την υποστήριξη της οδηγίας 2005/32/ΕΚ για τον οικολογικό σχεδιασμό και τα προϊόντα που καταναλώνουν ενέργεια, τη μέτρηση των εκπομπών αερίων θερμοκηπίου, την εισαγωγή των ανανεώσιμων πηγών ενέργειας, την καλύτερη διαχείριση της ενέργειας και άλλους στόχους που συνδέονται με τις επικείμενες πρωτοβουλίες για τη βιώσιμη βιομηχανική πολιτική και τη βιώσιμη παραγωγή και κατανάλωση.

(2) Πρωτοπόρες αγορές: η πρωτοβουλία για τις πρωτοπόρες αγορές[10] σκοπό έχει να επιταχύνει την ανάδειξη καινοτόμων τομέων της αγοράς[11] μέσω του συντονισμού των μέσων για την πολιτική της καινοτομίας. Η τυποποίηση είναι ένας από τους σημαντικότερους παράγοντες επιτυχίας της πρωτοβουλίας αυτής: Μια ευρωπαϊκή πρωτοπορία στην ανάπτυξη παγκόσμια αποδεκτών προτύπων και μια προσέγγιση πρόβλεψης θα διευκόλυνε την εξέλιξη των αγορών αυτών τόσο στην Ευρώπη όσο και στο εξωτερικό. Για να ληφθεί υπόψη η κρίσιμη διάσταση του χρόνου στις αγορές αυτές, πρέπει να καταβληθούν ιδιαίτερες προσπάθειες για να επιταχυνθούν οι διαδικασίες θέσπισης προτύπων ώστε να υπάρξει αποδοχή σε παγκόσμιο επίπεδο.

Η Επιτροπή θα ζητήσει την ανάπτυξη προτύπων για την υποστήριξη των πρωτοπόρων αγορών και θα εξετάσει, σε συνεργασία με τα ενδιαφερόμενα μέρη, ποιο είδος προτύπων ανταποκρίνεται καλύτερα στις ανάγκες τόσο από την άποψη της χρονικής διάστασης όσο και από την άποψη της διεθνούς προοπτικής.

(3) Δημόσιες συμβάσεις: η ορθή χρήση των προτύπων στις δημόσιες συμβάσεις μπορεί να ενθαρρύνει την καινοτομία και παράλληλα να προσφέρει στις διοικητικές αρχές τα εργαλεία που χρειάζονται για την εκπλήρωση των καθηκόντων τους. Αντί να προτείνει συγκεκριμένες τεχνικές λύσεις, η χρήση ουδέτερων τεχνολογικά προτύπων δίνει στις συμβαλλόμενες αρχές τη δυνατότητα να επιζητούν προηγμένες επιδόσεις και λειτουργικές απαιτήσεις (π.χ. που αφορούν τις περιβαλλοντικές πτυχές ή την προσβασιμότητα για όλους), προκαλώντας έτσι την αναζήτηση καινοτόμων τεχνολογιών οι οποίες μακροπρόθεσμα προσφέρουν την μεγαλύτερη απόδοση χρημάτων, παρέχοντας παράλληλα εγγυήσεις για την ασφάλεια και τη διαλειτουργικότητα.

Τυπικό παράδειγμα είναι η άμυνα, για την οποία οι εθνικές υπηρεσίες πολύ συχνά βασίζονται σε υπάρχοντα αποκλίνοντα εθνικά πρότυπα τα οποία περιορίζουν το εύρος της αγοράς για την καινοτομία και παρεμποδίζουν τη διάδοσή της. Η συγκέντρωση πολιτικών και στρατιωτικών πόρων μέσω της αναφοράς σε πολλαπλής χρήσης πρότυπα και η εναρμόνιση των προτύπων όσον αφορά τις δημόσιες συμβάσεις για την άμυνα μπορούν να βελτιώσουν την αποτελεσματικότητα και να προσφέρουν περισσότερα κίνητρα για καινοτομία.

- Η Επιτροπή θα προωθήσει τη χρήση κατευθυντήριων γραμμών και ορθών πρακτικών[12] στις ευρωπαϊκές διοικητικές αρχές όλων των επιπέδων ώστε να προαχθεί η καινοτομία μέσω των δημοσίων συμβάσεων.

- Για να συμπληρώσει την πρωτοβουλία Ευρωπαϊκή Αγορά Αμυντικού Εξοπλισμού, η Επιτροπή έχει ζητήσει από τη CEN να αναπτύξει ένα Ευρωπαϊκό Εγχειρίδιο για τις Δημόσιες Συμβάσεις στον τομέα της Άμυνας και θα ενθαρρύνει τα κράτη μέλη να το χρησιμοποιήσουν.

(4) Η ενσωμάτωση των ΤΠΕ στη βιομηχανία και στη διοίκηση : Η ανταγωνιστική θέση της ευρωπαϊκής οικονομίας μπορεί να βελτιωθεί κατά πολύ με την αποδοτικότερη και αποτελεσματικότερη χρήση των εργαλείων που παρέχουν οι ΤΠΕ και τα πρότυπα μπορούν να διαδραματίσουν σημαντικό ρόλο στην υλοποίηση της δυνατότητας αυτής. Τα πρότυπα αποτελούν επίσης εργαλεία-κλειδιά για τις κοινωνικές εφαρμογές των ΤΠΕ, όπως είναι η ηλεκτρονική ταυτότητα (e-Identity), η ηλεκτρονική υγεία (e-Health) και η RFID[13].

Λαμβάνοντας υπόψη την πρόσφατα δημοσιευμένη «μελέτη σχετικά με τις ειδικές ανάγκες πολιτικής για την τυποποίηση στον τομέα των ΤΠΕ»[14], οι κύριοι στόχοι για την αναθεώρηση της πολιτικής για την τυποποίηση στον τομέα των ΤΠΕ είναι:

α) Καλύτερη ενσωμάτωση των ανεπίσημων φορέων ανάπτυξης προτύπων στον τομέα των ΤΠΕ στο σύστημα της ΕΕ για την τυποποίηση, ώστε οι πολιτικές της ΕΕ για τις ΤΠΕ να επωφεληθούν από την εμπειρογνωμοσύνη των πλαισίων και των κοινοπραξιών αυτών.

β) Η δημιουργία μιας πλατφόρμας διαλόγου στην οποία θα μπορούν να συμμετέχουν όλα τα ενδιαφερόμενα μέρη για την τυποποίηση στον τομέα των ΤΠΕ.

γ) Η ανάγκη να αντιμετωπιστούν άλλες πτυχές, όπως είναι οι δοκιμές διαλειτουργικότητας, η πρόσβαση στα πρότυπα και τα θέματα ΔΔΙ, ώστε να γίνει δυνατή η ταχεία απορρόφηση των προτύπων σε λύσεις για την αγορά.

Αφού προηγηθεί διαβούλευση με τα ενδιαφερόμενα μέρη, η Επιτροπή θα επιδιώξει εντός του 2008 την επίτευξη ευρείας συμφωνίας σχετικά με τον τρόπο αναθεώρησης της πολιτικής για την τυποποίηση στον τομέα των ΤΠΕ, την οποία θα ακολουθήσουν προτάσεις πολιτικής, ιδίως σε σχέση με το ενδεχόμενο αναθεώρησης της απόφασης 87/95/ΕΚ του Συμβουλίου για την τυποποίηση στον τομέα των ΤΠΕ.

Η τυποποίηση πρέπει επίσης να ευνοεί την καινοτομία σε πολλούς άλλους τομείς που δεν περιλαμβάνονται πιο πάνω, ιδίως στις περιπτώσεις που έχουν προσδιοριστεί οι ανάγκες αυτές στο πλαίσιο των ευρωπαϊκών πλατφορμών τεχνολογίας (ΕΠΤ) και των κοινών πρωτοβουλιών για την τεχνολογία (ΚΠΤ). Σχετικά παραδείγματα: Space, Galileo, Fuel Cells and Hydrogen και νανοτεχνολογίες .

Με ποιους τροπουσ μπορει να ενισχυθει η καινοτομια και η ανταγωνιστικοτητα μεσω της τυποποιησησ

Η τυποποίηση για να μπορέσει να αποδώσει πλήρως όσον αφορά την υποστήριξη της καινοτομίας πρέπει να προσαρμοστεί στις ανάγκες της και να ανταποκριθεί στις προκλήσεις που απορρέουν από την παγκοσμιοποίηση, την εμφάνιση νέων οικονομικών δυνάμεων και την εξέλιξη της τεχνολογίας. Η αρμοδιότητα για τη συνεχή βελτίωση της ευρωπαϊκής τυποποίησης ανήκει κυρίως στα ενδιαφερόμενα μέρη του ιδιωτικού τομέα, αλλά λόγω του ότι έχει πολύ μεγάλη σημασία για το δημόσιο συμφέρον, η Επιτροπή και τα κράτη μέλη μπορούν να διαδραματίσουν ενεργό ρόλο.

Η Επιτροπή έχει προσδιορίσει τα ακόλουθα εννέα στοιχεία για να επικεντρωθεί η πολιτική της ΕΕ για την τυποποίηση στην καινοτομία :

(1) Επιβεβαίωση της δέσμευσης για μια τυποποίηση με άξονα την αγορά και για την εθελοντική χρήση των προτύπων. Η συγκεκριμένη προστιθέμενη αξία της τυποποίησης όσον αφορά τη θέσπιση τεχνικών προδιαγραφών έγκειται πράγματι στην εθελοντική συνεργασία των παραγόντων τόσο από τον ιδιωτικό όσο και από το δημόσιο τομέα.

Η Επιτροπή ενθαρρύνει τη βιομηχανία να καθιερώσει ή να εντείνει τη συνεργασία για την ανάπτυξη, την υλοποίηση και τη χρήση προτύπων που θα υποστηρίζουν την καινοτομία και την ανταγωνιστικότητα.

(2) Αναγνώριση της σπουδαιότητας τόσο των επίσημων όσο και των ανεπίσημων προτύπων για την καινοτομία. Είναι αναγκαίο να υπάρξει μια επίσημη διαδικασία τυποποίησης η οποία θα τηρεί απόλυτα τις αρχές του ανοίγματος, του μη αποκλεισμού, της διαφάνειας και της συνοχής και θα επιτρέπει τη δημιουργία συναίνεσης μεταξύ όλων των δημόσιων θέσεων και των ενδιαφερόμενων μερών. Ταυτόχρονα, άλλα πρότυπα, τα οποία έχουν αναπτυχθεί είτε από αναγνωρισμένους οργανισμούς τυποποίησης είτε από άλλους οργανισμούς, είναι πολλές φορές καταλληλότερα για τις καινοτόμες τεχνολογίες και επομένως διαδραματίζουν σημαντικό ρόλο στην επιτάχυνση της αποδοχής τους από την αγορά. Για να προκύψουν οφέλη και από τα δύο είδη προτύπων, να διατηρηθεί η συνοχή του ευρωπαϊκού συστήματος τυποποίησης και να αξιοποιηθεί όσο το δυνατόν περισσότερο ο ρόλος των εμπειρογνωμόνων, είναι σημαντικό να διευκολυνθεί ο συντονισμός των δραστηριοτήτων επίσημων και ανεπίσημων φορέων τυποποίησης. Από την άποψη αυτή, η πρακτική συνεργασίας του οργανισμού ETSI σε ευρωπαϊκό επίπεδο, καθώς και των οργανισμών ISO και IEC σε διεθνές επίπεδο, με πολλά ανεπίσημα πλαίσια τυποποίησης πρέπει να θεωρηθεί ορθή πρακτική.

- Η Επιτροπή καλεί τους ευρωπαϊκούς οργανισμούς τυποποίησης (ΕΟΤ) να αναπτύξουν λιγότερο επίσημα προϊόντα τυποποίησης, κατά περίπτωση, για τις ανάγκες της βιομηχανίας και των χρηστών.

- Η Επιτροπή καλεί τους οργανισμούς τυποποίησης, επίσημους και ανεπίσημους, να αναζητήσουν τρόπους συνεργασίας κατά το στάδιο του σχεδιασμού των δραστηριοτήτων και της μεταφοράς των προτύπων στο καταλληλότερο επίπεδο, διεθνές ή ευρωπαϊκό, με βάση την εκάστοτε αγορά.

(3) Επικέντρωση στην ανάπτυξη προτύπων για την παγκόσμια αγορά . Η ευρωπαϊκή βιομηχανία έχει ανάγκη από πρότυπα τα οποία να επιτρέπουν την πρόσβαση σε αγορές που παγκοσμιοποιούνται όλο και περισσότερο. Κατά συνέπεια, η τυποποίηση στρέφεται προς το διεθνές επίπεδο, όπου η πρόκληση της θέσπισης προτύπων σε συνεργασία με άλλους εμπορικούς εταίρους είναι μεγαλύτερη από ποτέ άλλοτε. Πρόκειται για μια στρατηγική πρόκληση την οποία η βιομηχανία πρέπει να αντιμετωπίσει. Είναι σημαντικό ότι η ευρωπαϊκή βιομηχανία συμμετέχει εξ αρχής στον καθορισμό προτύπων για τις παγκόσμιες αγορές. Στο πλαίσιο αυτό, το επίκεντρο των ΕΟΤ και των εθνικών φορέων τυποποίησης (ΕΦΤ) πρέπει να είναι η προώθηση της ευρωπαϊκής συμβολής στο έργο της διεθνούς τυποποίησης. Υπάρχουν ήδη οι μηχανισμοί συντονισμού ευρωπαϊκών και διεθνών οργανισμών τυποποίησης που επιτρέπουν στα ενδιαφερόμενα μέρη να αποφασίσουν εάν η ανάπτυξη των διεθνών προτύπων πρέπει να γίνεται σε ευρωπαϊκό ή σε διεθνές επίπεδο. Ωστόσο, η εμφάνιση νέων οικονομικών δυνάμεων, οι οποίες σταδιακά εδραιώνουν το ρόλο τους στην κατάρτιση των διεθνών προτύπων και η εντεινόμενη έλλειψη ευρωπαίων εμπειρογνωμόνων σε ορισμένους βιομηχανικούς τομείς, απαιτούν τη συνεχή βελτίωση της αποτελεσματικότητας και της αποδοτικότητας της ευρωπαϊκής συνεισφοράς σε διεθνές επίπεδο.

Τα διεθνή πρότυπα είναι μέρος ενός νεοεμφανιζόμενου διεθνούς ρυθμιστικού συστήματος που βασίζεται στη ρυθμιστική συνεργασία, τη σύγκλιση των προτύπων και την αντιστοιχία των κανόνων. Η προσέγγιση αυτή, η οποία εμφανίζεται ως αποτέλεσμα των τομεακών διμερών συζητήσεων με τρίτες χώρες[15], πρέπει να αναπτυχθεί περαιτέρω για το αμοιβαίο συμφέρον της ΕΕ και των εταίρων της, συμπεριλαμβανομένων των αναπτυσσόμενων χωρών και έτσι να αποφευχθεί ο κίνδυνος τα αποκλίνοντα πρότυπα και κανόνες να θέτουν εμπόδια στη διάδοση της καινοτομίας, στον ανταγωνισμό και στο εμπόριο.

- Η Επιτροπή θα αυξήσει τις προσπάθειές της μέσω πολυμερών και διμερών συμφωνιών και μέσω του διαλόγου για ρυθμιστικά θέματα, για την προαγωγή ρυθμιστικών προτύπων με βάση την εθελοντική χρήση προτύπων και για τη μεγαλύτερη δέσμευση των εμπορικών εταίρων σχετικά με την ανάπτυξη και τη χρήση διεθνών προτύπων.

- Η Επιτροπή ενθαρρύνει τα ενδιαφερόμενα μέρη της ευρωπαϊκής τυποποίησης να αυξήσουν τη συμμετοχή τους στη διαδικασία της διεθνούς τυποποίησης, να συνεργαστούν για τις δραστηριότητες και τις πολιτικές στις σχετικές περιοχές και κυρίως να ενισχύσουν το ρόλο των ΕΟΤ για να αυξηθεί ο αντίκτυπος της ευρωπαϊκής συμμετοχής στη διεθνή τυποποίηση.

- Με βάση την επιτυχημένη εμπειρία του εμπειρογνώμονα για τα ευρωπαϊκά πρότυπα στην Κίνα, η Επιτροπή ενθαρρύνει τους ΕΟΤ να κάνουν προτάσεις για τη βελτίωση της προβολής της ευρωπαϊκής τυποποίησης σε άλλες στρατηγικές αγορές και να συνεργαστούν με σκοπό τη δημιουργία διαδικασιών για προενεργούς ανταλλαγές πληροφοριών σχετικά με την τυποποίηση με τις σχετικές περιοχές.

(4) Διευκόλυνση της ένταξης της νέας γνώσης στα πρότυπα , ιδίως από τα δημόσιας χρηματοδότησης προγράμματα έρευνας και καινοτομίας μεταξύ των οποίων το κοινοτικό πρόγραμμα-πλαίσιο ΕΤΑ[16] και το πρόγραμμα-πλαίσιο ανταγωνιστικότητα και καινοτομία. Παρά το γεγονός ότι μικρή μόνο αναλογία έργων Ε&Α παράγουν ενδιαφέροντα αποτελέσματα για την τυποποίηση, ο συστηματικός εντοπισμός τους και η διευκόλυνση των ανταλλαγών με τους κατάλληλους φορείς τυποποίησης έχουν τη δυνατότητα να επιταχύνουν την εφαρμογή της νέας γνώσης στο βιομηχανικό και εμπορικό περιβάλλον.

Το Κοινό Κέντρο Ερευνών (ΚΚΕρ) είναι ήδη επικεφαλής προτυποποιητικών και συντυποποιητικών ερευνών σε πολλούς τομείς μεταξύ των οποίων οι κατασκευές, οι βιοεπιστήμες, η βιοτεχνολογία και η οικοτεχνολογία. Οι δραστηριότητες αυτές επέτρεψαν την ανάπτυξη σχετικών προτύπων, όπως πρότυπα μέτρησης, και καινοτόμων προϊόντων και υπηρεσιών. Είναι σημαντικό η προσπάθεια αυτή να διατηρηθεί και να ενισχυθεί.

Η δημιουργία μιας ισχυρής ευρωπαϊκής μετρολογίας με κοινά πρότυπα μέτρησης και δοκιμών είναι ένα πεδίο στο οποίο είναι απαραίτητη η συνεργασία κρατών μελών και Κοινότητας. Από την άποψη αυτή, η δημιουργία το 2007 της ένωσης εθνικών ινστιτούτων μετρολογίας (Euramet e.V.) και του ευρωπαϊκού ερευνητικού προγράμματος μετρολογίας στο πλαίσιο του 7ου ερευνητικού προγράμματος-πλαισίου ως πιθανής πρωτοβουλίας με βάση το άρθρο 169 της συνθήκης ΕΚ, αποτελούν ορόσημα.

Στα μέτρα που πρέπει να αξιολογηθούν από τις δημόσιες αρχές έρευνας και καινοτομίας περιλαμβάνονται: η εισαγωγή συγκεκριμένων κινήτρων για την εξέταση των θεμάτων της τυποποίησης στα σχέδια δραστηριοτήτων των δημόσιων ερευνητικών φορέων και των συγχρηματοδοτούμενων έργων ΕΤΑ και καινοτομίας η παροχή κατάρτισης σε θέματα τυποποίησης για τους αξιολογητές και τους υπεύθυνους των προγραμμάτων ΕΤΑ και καινοτομίας οι συστηματικές ενέργειες για τη σύνδεση των ερευνητικών προγραμμάτων που σχετίζονται με την τυποποίηση με την κοινότητα της τυποποίησης, ιδίως σ’ εκείνους τους τομείς προτεραιοτήτων που αναγνωρίζονται για τις πρωτοπόρους αγορές, τις κοινές πρωτοβουλίες τεχνολογίας (JTI) και την πλατφόρμα τεχνολογίας (ΕΤΠ) Οι οργανισμοί τυποποίησης ενθαρρύνονται να διευκολύνουν την πρόσβαση της ερευνητικής κοινότητας στα δημοσιοποιημένα πρότυπα. Οι ΕΟΤ καλούνται να αναπτύξουν μια κοινή πρόταση για τη δημιουργία δραστηριοτήτων παρακολούθησης της τεχνολογίας και υπηρεσίας βοήθειας με επίκεντρο τη διευκόλυνση της μεταφοράς των αποτελεσμάτων της ΕΤΑ και των προγραμμάτων-πλαισίων ανταγωνιστικότητας και καινοτομίας στην τυποποίηση. Η Επιτροπή προτίθεται να εξετάσει την οικονομική στήριξη μιας τέτοιας πρότασης. |

- (5) Διευκόλυνση της πρόσβασης στην τυποποίηση όλων των ενδιαφερόμενων μερών, ιδιαίτερα των ΜΜΕ , αλλά και των χρηστών/καταναλωτών και των ερευνητών. Η τυποποίηση αποτελεί ισχυρό εργαλείο για τη διάδοση των τελευταίων εξελίξεων στις ΜΜΕ και για την απορρόφηση της καινοτομίας από την αγορά μέσω της συμμετοχής των καταναλωτών. Ωστόσο, η δυναμικότητα αυτή πολλές φορές δεν γίνεται αντιληπτή λόγω εμποδίων όπως είναι η πολυπλοκότητα της γλώσσας των προτύπων, ο χρόνος που απαιτείται για τη συμμετοχή στη θέσπιση προτύπων και το κόστος των προϊόντων της τυποποίησης.

Η ΕΕ υποστηρίζει τη συμμετοχή των ΜΜΕ στη θέσπιση προτύπων σε ευρωπαϊκό επίπεδο. Επιπλέον, η χρηματοδότηση σχημάτων όπως «Η έρευνα για τις ΜΜΕ» και «Η έρευνα για ενώσεις ΜΜΕ» του 7ου κοινοτικού προγράμματος-πλαισίου ΕΤΑ (2007-2013), καθώς και διάφοροι μηχανισμοί που αναπτύσσονται στο πλαίσιο της πολιτικής συνοχής της ΕΕ, προσφέρουν τη δυνατότητα στις ΜΜΕ και στις ενώσεις τους να συμμετέχουν στη διαδικασία της τυποποίησης, αλλά και τις βοηθούν να συμμορφωθούν με τα νέα πρότυπα. Τα μέτρα που προτείνονται είναι τα εξής:

- Η Επιτροπή θα αυξήσει ουσιαστικά τη χρηματοοικονομική της υποστήριξη για τον ευρωπαϊκό συντονισμό της εκπροσώπησης των ΜΜΕ στην τυποποίηση. Στη σχεδιαζόμενη πρόταση για μια νομοθετική πράξη για τις μικρές επιχειρήσεις, η Επιτροπή θα εισαγάγει διατάξεις για να παγιωθεί η δέσμευση των κρατών μελών σχετικά με τη συμμετοχή των ΜΜΕ στη διαδικασία τυποποίησης σε εθνικό επίπεδο, το οποίο είναι και το πιο προσιτό πλαίσιο για τις περισσότερες από αυτές.

- Η Επιτροπή καλεί τους φορείς τυποποίησης να αναγνωρίσουν πλήρως τις συνέπειες της αρχής «προτεραιότητα στις μικρές επιχειρήσεις», ιδίως όσον αφορά τον τρόπο με τον οποίο μπορεί να αναθεωρηθεί η διαδικασία της τυποποίησης ώστε να βελτιωθεί η διαφάνεια των δραστηριοτήτων τυποποίησης και η ισορροπία κόστους-οφέλους από τη συμμετοχή των ΜΜΕ και των χρηστών. Η Επιτροπή ενθαρρύνει τους ΕΟΤ να επιδιώξουν τη δίκαιη και ισόρροπη εκπροσώπηση όλων των ενδιαφερόμενων μερών του τομέα της τυποποίησης.

- Με βάση τις υπάρχουσες ενώσεις ΜΜΕ και τους υπάρχοντες εθνικούς φορείς που εκπροσωπούν τις ΜΜΕ, οι ΜΜΕ πρέπει να οργανωθούν καλύτερα για να υπερασπίσουν τα συμφέροντά τους στη διαδικασία της τυποποίησης, με τη θεσμική και οικονομική υποστήριξη των δημόσιων αρχών.

Όσον αφορά την πρόσβαση στα πρότυπα, το κόστος της αγοράς προτύπων είναι ένα θέμα που αναφέρεται όλο και περισσότερο από τις ΜΜΕ και τα άλλα ενδιαφερόμενα μέρη. Ορισμένοι οργανισμοί τυποποίησης, όπως ο ETSI και ο ITU για όλα τους τα προϊόντα, και οι CEN και CENELEC για ορισμένα από αυτά, αποφάσισαν να δημοσιεύουν τα πρότυπά τους δωρεάν, και αποδείχτηκε ότι η απόφασή τους αυτή είχε ως αποτέλεσμα τη μεγαλύτερη διάδοσή τους. Άλλα θέματα είναι η έλλειψη προτύπων στις εθνικές γλώσσες, ο υπερβολικός αριθμός παραπομπών μεταξύ των προτύπων και η δυσκολία προσδιορισμού της ομάδας προτύπων που αφορούν ένα προϊόν ή μια διαδικασία.

- Η Επιτροπή καλεί τους οργανισμούς τυποποίησης να δημοσιεύουν συστηματικά περιλήψεις των ευρωπαϊκών προτύπων χωρίς περιορισμό στην πρόσβαση.

- Η Επιτροπή πραγματοποιεί τη στιγμή αυτή μια μελέτη σχετικά με την πρόσβαση στην ευρωπαϊκή τυποποίηση. Οι ευρωπαϊκοί και οι εθνικοί φορείς τυποποίησης καλούνται να αντιμετωπίσουν ως προτεραιότητα το θέμα των συνθηκών πρόσβασης στην τυποποίηση και να επανεξετάσουν, σε στενή συνεργασία με τα κράτη μέλη και την Επιτροπή, το επιχειρηματικό τους μοντέλο με σκοπό να περιορίσουν το κόστος πρόσβασης στα πρότυπα, με απώτερο στόχο την παροχή ελεύθερης πρόσβασης στα πρότυπα που αναπτύσσονται σε υποστήριξη της νομοθεσίας και της πολιτικής της ΕΕ.

(6) Η πολιτική της ΕΕ πρέπει να αντιμετωπίσει καλύτερα τα εμπόδια που δεν επιτρέπουν την υλοποίηση και την αποτελεσματική χρήση των προτύπων , όπως είναι η έλλειψη προβολής, η πολυπλοκότητά τους, η αβεβαιότητα σχετικά με τη συμμόρφωση προς το πρότυπο ή η ύπαρξη ανταγωνιστικών προτύπων.

Η Επιτροπή θα ενισχύσει την υποστήριξή της για το συντονισμό της ενσωμάτωσης των προτύπων σε καινοτόμα προϊόντα και επιχειρηματικές πρακτικές μέσω των δικτύων τυποποίησης Europe Innova.

(7) Τόσο τα δικαιώματα διανοητικής ιδιοκτησίας (ΔΔΙ) όσο και η τυποποίηση ενθαρρύνουν την καινοτομία και διευκολύνουν τη διάδοση της τεχνολογίας. Ωστόσο, καθώς συμβάλλουν στους κοινούς αυτούς στόχους με διαφορετικά μέσα, πρέπει να δοθεί η δέουσα προσοχή στη σχέση ΔΔΙ και τυποποίησης.

Η Επιτροπή υποστηρίζει την άποψη ότι τα πρότυπα πρέπει να είναι ανοιχτά για πρόσβαση και εφαρμογή από τον καθένα, και να λαμβάνονται υπόψη τα σχετικά ΔΔΙ στη διαδικασία της τυποποίησης, ώστε να δημιουργείται ισορροπία μεταξύ των συμφερόντων των χρηστών των προτύπων και των δικαιωμάτων εκείνων στους οποίους ανήκει η διανοητική ιδιοκτησία. Στις κατευθυντήριες γραμμές για τη συνεργασία[17] μεταξύ ΕΕ και ΕΖΕΣ και των ΕΟΤ, οι ΕΟΤ έχουν δεσμευτεί να εξασφαλίσουν ότι τα πρότυπα, περιλαμβανομένων των ΔΔΙ που μπορεί να εμπεριέχουν, μπορούν να χρησιμοποιηθούν από παράγοντες της αγοράς για δίκαιους, εύλογους και χωρίς διακρίσεις σκοπούς (FRAND). Ωστόσο, τα ενδιαφερόμενα μέρη του τομέα της τυποποίησης, μεταξύ των οποίων και δημόσιες αρχές, αντιμετώπισαν θέματα που προέκυψαν από την αλληλεπίδραση ΔΔΙ και προτύπων, ιδίως στον τομέα των ΤΠΕ.

- Η Επιτροπή ενθαρρύνει τους ΕΟΤ να συνεχίσουν τις προσπάθειές τους για να γίνει αποτελεσματική η πολιτική FRAND και για την ανάπτυξη μηχανισμών με σκοπό την αποτροπή καταχρήσεων στη διαδικασία θέσπισης προτύπων.

- Η Επιτροπή θα ξεκινήσει μια διερευνητική μελέτη για να αναλύσει την αλληλεπίδραση μεταξύ ΔΔΙ και προτύπων.

(8) Ένα ισχυρό ευρωπαϊκό σύστημα τυποποίησης αποτελεί σημαντικό πλεονέκτημα για την ευρωπαϊκή βιομηχανία, τις κυβερνήσεις και τους πολίτες. Οι ΕΟΤ είναι ο ακρογωνιαίος λίθος της τυποποίησης στην Ευρώπη και η εξελισσόμενη διαδικασία μεταρρύθμισής τους αξίζει ιδιαίτερη προσοχή. Ο οργανισμός ETSI εξακολουθεί να εφαρμόζει τις συστάσεις της ομάδας αναθεώρησης υψηλού επιπέδου του 2004, και οι οργανισμοί CEN και CENELEC αρχίζουν τώρα να εφαρμόζουν τις πρώτες συστάσεις του σχεδίου FLES (Future Landscape of European Standardisation - μελλοντικό τοπίο της ευρωπαϊκής τυποποίησης). Οι πρωτοβουλίες αυτές είναι κατάλληλες. Οι ΕΟΤ και τα μέλη τους είναι βεβαίως υπεύθυνοι για την αντιμετώπιση των περισσότερων από τα θέματα που θίχτηκαν πιο πάνω στις διαδικασίες μεταρρύθμισής τους .

Η Επιτροπή ενθαρρύνει τους ΕΟΤ να συνεχίσουν με φιλοδοξία τις προσπάθειες μεταρρύθμισής τους, ιδίως για να ληφθούν υπόψη τα ακόλουθα σημεία: α) Η συμμετοχή των ενδιαφερόμενων μερών στη διακυβέρνηση της επίσημης τυποποίησης σε ευρωπαϊκό επίπεδο πρέπει να βελτιωθεί, εφόσον είναι δυνατόν. β) Οι τρέχουσες διαδικασίες ανάπτυξης προτύπων πρέπει να αναθεωρηθούν για να επιταχυνθεί ακόμη περισσότερο η διαδικασία θέσπισης προτύπων, να εξασφαλιστεί προενεργός καθορισμός προτεραιοτήτων για τα θέματα που πρέπει να αντιμετωπιστούν, με βάση τις ανάγκες της βιομηχανίας και των χρηστών και να προσδιοριστεί το είδος των προϊόντων τυποποίησης που πρέπει να αναπτυχθεί. Η Επιτροπή καλεί τους ΕΟΤ και τους ΕΦΤ να δίνουν συστηματικά προτεραιότητα στο ευρωπαϊκό επίπεδο για τις νέες δραστηριότητες τυποποίησης, αποφεύγοντας πιθανές καθυστερήσεις λόγω του προπαρασκευαστικού έργου σε εθνικό επίπεδο. γ) Η σύγκλιση των τεχνολογιών και η εφαρμογή των ΤΠΕ σε πολλά άλλα τεχνικά πεδία κάνει αναγκαία τη συνεργασία μεταξύ των φορέων τυποποίησης των οποίων οι αρμοδιότητες έχουν παραδοσιακά χωριστεί σε ηλεκτροτεχνικό τομέα, τηλεπικοινωνίες και άλλες τεχνολογίες. Η Επιτροπή καλεί τους ΕΟΤ να δημιουργήσουν κοινές επιχειρηματικές δομές, όπως είναι οι κοινοί τεχνικοί φορείς, για την τυποποίηση στους τομείς εκείνους στους οποίους οι τεχνολογίες συγκλίνουν. δ) Η ευρωπαϊκή ταυτότητα και η προβολή της ευρωπαϊκής τυποποίησης, τόσο στο εσωτερικό της Ευρώπης όσο και παγκοσμίως πρέπει να ενισχυθούν. ε) Η Επιτροπή, σε συνεργασία με τα κράτη μέλη, θα παρακολουθήσει και θα ενθαρρύνει τη διαδικασία μεταρρύθμισης των ΕΟΤ στο πλαίσιο του συνεχιζόμενου διαλόγου της με τους ΕΟΤ και τα ενδιαφερόμενα μέρη. |

(9) Το επίκεντρο της ευρωπαϊκής τυποποίησης πρέπει να αλλάξει σύμφωνα με τις εξελισσόμενες ανάγκες της ευρωπαϊκής οικονομίας και κοινωνίας και λόγω των δραματικών αλλαγών στο διεθνές πολιτικό και οικονομικό περιβάλλον. Αν και η Επιτροπή καλεί όλα τα ενδιαφερόμενα μέρη στον τομέα της τυποποίησης να συνεργαστούν για την εφαρμογή των μέτρων που προτείνονται στην παρούσα ανακοίνωση, οι τρέχουσες και οι μελλοντικές προκλήσεις απαιτούν μια σε βάθος ανάλυση του πεδίου εφαρμογής και του ρόλου της ευρωπαϊκής τυποποίησης στο εμφανιζόμενο παγκόσμιο πλαίσιο, καθώς και μια ενδεχόμενη ενημέρωση της τρέχουσας νομικής της βάσης.

Η Επιτροπή θα συστήσει μια ομάδα εμπειρογνωμόνων υψηλού επιπέδου για να προσδιορίσει το μελλοντικό πεδίο εφαρμογής, το μελλοντικό ρόλο της ευρωπαϊκής τυποποίησης και για να αναπτύξει στρατηγικές συστάσεις για την ερχόμενη δεκαετία.

Συμπερασμα και συνεχεια

Η Επιτροπή αναμένει από τους ευρωπαϊκούς οργανισμούς τυποποίησης, τη βιομηχανία και τα ενδιαφερόμενα μέρη του τομέα της τυποποίησης να μελετήσουν τα μέτρα που περιγράφονται στην παρούσα ανακοίνωση. Στο πλαίσιο των σχετικών πρωτοβουλιών και διαλόγων της ΕΕ, η Επιτροπή θα συζητήσει με τα κράτη μέλη, τη βιομηχανία, τους φορείς τυποποίησης και τα άλλα ενδιαφερόμενα μέρη σχετικά με το ποιος είναι ο καλύτερος τρόπος για να επιτευχθούν οι στόχοι που περιγράφονται στην παρούσα ανακοίνωση. Με βάση τις συζητήσεις αυτές θα γίνει ενημέρωση του κυλιόμενου σχεδίου δράσης για την ευρωπαϊκή τυποποίηση[18].

ΔΗΜΟΣΙΟΝΟΜΙΚΟ ΔΕΛΤΙΟ

1. ΟΝΟΜΑΣΙΑ ΤΗΣ ΠΡΟΤΑΣΗΣ:

Ανακοίνωση της Επιτροπής στο Συμβούλιο, του Ευρωπαϊκό Κοινοβούλιο και την Ευρωπαϊκή Οικονομική και Κοινωνική Επιτροπή με τίτλο «Για μεγαλύτερη στήριξη της καινοτομίας μέσω της τυποποίησης στην Ευρώπη».

2. ΠΛΑΙΣΙΟ ΔΒΔ / ΠΒΔ (διαχείριση βάσει δραστηριοτήτων/προϋπολογισμός βάσει δραστηριοτήτων)

2.1 Εσωτερική αγορά εμπορευμάτων και τομεακές πολιτικές2.2 Ανταγωνιστικότητα, βιομηχανική πολιτική, καινοτομία και επιχειρηματικότητα

3. ΓΡΑΜΜΕΣ ΠΡΟΫΠΟΛΟΓΙΣΜΟΥ

3.1. Γραμμές προϋπολογισμού (επιχειρησιακές γραμμές και συναφείς γραμμές τεχνικής και διοικητικής βοήθειας (πρώην γραμμές B..A) περιλαμβανομένων των ονομασιών τους:

α) 02.03.04 Τυποποίηση 02.01.04.02 Τυποποίηση, δαπάνες διοικητικής διαχείρισηςβ) 02.02.01 CIP (ENTR)

3.2. Διάρκεια της δράσης και της δημοσιονομικής επίπτωσης:

Συνεχής/καμία δημοσιονομική επίπτωση (δεν απαιτείται αύξηση των δημοσιονομικών πόρων)

3.3. Δημοσιονομικά χαρακτηριστικά

Γραμμή προϋπολογισμού | Είδος δαπάνης | Νέα | Συμμετοχή ΕΖΕΣ | Συνεισφορές υποψήφιων χωρών | Τομέας δημοσιονομικών προοπτικών |

020304 | ΜΥΔ | ΔΠ[19]/[20] | ΟΧΙ | ΟΧΙ | ΟΧΙ | αριθ. 1a |

020201 | ΜΥΔ | ΔΠ/ | ΟΧΙ | ΝΑΙ | ΝΑΙ | αριθ. 1a |

02010402 | ΜΥΔ | ΜΔΠ | ΟΧΙ | ΟΧΙ | ΟΧΙ | αριθ. 1a |

4. ΑΝΑΚΕΦΑΛΑΙΩΤΙΚΌΣ ΠΙΝΑΚΑΣ ΠΟΡΩΝ

4.1. Δημοσιονομικοί πόροι

4.1.1. Ανακεφαλαιωτικό των πιστώσεων ανάληψης υποχρεώσεων (ΠΑΥ) και των πιστώσεων πληρωμών (ΠΠ)

(Οι ενέργειες που προβλέπονται στην ανακοίνωση της Επιτροπής θα καλυφθούν από υπάρχοντα προγράμματα, δεν προβλέπεται καμία διαφοροποίηση στις δημοσιονομικές ανάγκες λόγω της εισαγωγής των προτεινόμενων μέτρων)

εκατ. ευρώ (3 δεκαδικά ψηφία)

Είδος δαπάνης | Τμήμα αριθ. | 2008 | 2009 | 2010 | 2011 | 2012 | 2013 και επόμενα | Σύνολο |

Επιχειρησιακές δαπάνες (020304 και 020201) |

ΠΑΥ 020201 Πιστώσεις ανάληψης υποχρεώσεων (ΠΑΥ) 020304 | 8.1. | a | 1,0 18,5 | 2,65 20,5 | 2,65 23,00 | 2,65 24,00 | 2,65 24,5 | 2,65 24,5 |

ΠΠ 020201 Πιστώσεις πληρωμών (ΠΠ) 020304 | b | 1,0 20,4 | 2,65 20,5 | 2,65 23,00 | 2,65 24,00 | 2,65 24,5 | 2,65 24,5 |

Διοικητικές δαπάνες περιλαμβανόμενες στο ποσό αναφοράς[21] (02010402) |

Τεχνική και διοικητική βοήθεια (ΜΔΠ) 020304 | 8.2.4. | c | 0,3 | 0,5 | 0,5 | 0,5 | 0,5 | 0,5 |

ΣΥΝΟΛΙΚΟ ΠΟΣΟ ΑΝΑΦΟΡΑΣ |

Πιστώσεις ανάληψης υποχρεώσεων | a+c | 19,8 | 23,65 | 26,15 | 27,15 | 27,65 | 27,65 |

Πιστώσεις πληρωμών | b+c | 21,7 | 23,65 | 26,15 | 27,15 | 27,65 | 27,65 |

Διοικητικές δαπάνες μη περιλαμβανόμενες στο ποσό αναφοράς[22] |

Ανθρώπινοι πόροι και συναφείς δαπάνες (ΜΔΠ) | 8.2.5. | d | χ.α. |

Διοικητικές δαπάνες, εκτός ανθρώπινων πόρων και συναφών δαπανών, μη περιλαμβανόμενες στο ποσό αναφοράς (ΜΔΠ) | 8.2.6. | e | χ.α. |

Συνολικές ενδεικτικές δαπάνες της δράσης |

ΣΥΝΟΛΟ ΠΑΥ, περιλαμβανομένων των δαπανών για ανθρώπινους πόρους | a+c+d+e | 19,8 | 23,65 | 26,15 | 27,15 | 27,65 | 27,65 |

ΣΥΝΟΛΟ ΠΠ, περιλαμβανομένων των δαπανών για ανθρώπινους πόρους | b+c+d+e | 21,7 | 23,65 | 26,15 | 27,15 | 27,65 | 27,65 |

4.1.2. Συμβατότητα με το δημοσιονομικό προγραμματισμό

( Η πρόταση είναι συμβατή με τον ισχύοντα δημοσιονομικό προγραμματισμό.

4.1.3. Δημοσιονομική επίπτωση στα έσοδα

( Η πρόταση δεν έχει δημοσιονομική επίπτωση στα έσοδα

4.2. Ανθρώπινοι πόροι (FTE=ΙΠΑ) (περιλαμβανομένων των μονίμων υπαλλήλων και του έκτακτου και εξωτερικού προσωπικού) – βλέπε λεπτομέρειες στο σημείο 8.2.1.

Ετήσιες ανάγκες | Έτος n | n + 1 | n + 2 | n + 3 | n + 4 | n + 5 και επόμενα |

Σύνολο ανθρώπινων πόρων | χ.α. |

Η πρόταση δεν έχει επίπτωση στους ανθρώπινους πόρους

5. ΧΑΡΑΚΤΗΡΙΣΤΙΚΑ ΚΑΙ ΣΤΟΧΟΙ

5.1. Ανάγκη υλοποίησης βραχυπρόθεσμα ή μακροπρόθεσμα

Η ανακοίνωση αναφέρει σειρά ενεργειών για τις οποίες θα απαιτηθεί χρηματοδότηση από τον κοινοτικό προϋπολογισμό:

α) ενέργειες που θα χρηματοδοτηθούν από τις γραμμές του προϋπολογισμού 020304 «Τυποποίηση» και 02010402 «Τυποποίηση, δαπάνες διοικητικής διαχείρισης» :

* θέσπιση και εφαρμογή προγραμμάτων τυποποίησης για την υποστήριξη της βιώσιμης βιομηχανικής πολιτικής και των πρωτοπόρων αγορών (βιώσιμες κατασκευές, ηλεκτρονική υγεία [e-health], προστατευτικά υφάσματα, βιοπροϊόντα, ανακύκλωση, ανανεώσιμη ενέργεια κ.λπ.)

* βελτίωση της προβολής της ευρωπαϊκής τυποποίησης, ιδίως στις στρατηγικής σημασίας αγορές

* δημιουργία δραστηριοτήτων παρακολούθησης της τεχνολογίας και υπηρεσίας βοήθειας από τους ευρωπαϊκούς οργανισμούς τυποποίησης

β) ενέργεια που θα χρηματοδοτηθεί από τη γραμμή προϋπολογισμού 020201 - CIP (ENTR ) : αύξηση της χρηματοοικονομικής υποστήριξης για το συντονισμό στην Ευρώπη των εκπροσώπων των ΜΜΕ στις διαδικασίες τις τυποποίησης. Στην απόφαση, της 10ης Δεκεμβρίου 2007, της Επιτροπής για τη θέσπιση του προγράμματος εργασίας για την επιχειρηματικότητα και την καινοτομία κατά το 2008 προβλέπεται το ποσό του 1 εκατ. EUR. Για τα επόμενα έτη το ποσό αυτό θα πρέπει να αυξηθεί περαιτέρω έως και τα 2,65 εκατ. π.π. (ενδεικτικό ποσό).

Οι προαναφερθείσες ενέργειες [α) και β)] θα χρηματοδοτηθούν βάσει ανακατανομής των πιστώσεων στο εσωτερικό των προαναφερθεισών γραμμών του προϋπολογισμού χωρίς καμία αλλαγή στον υπάρχοντα πολυετή χρηματοοικονομικό προγραμματισμό.

5.2. Προστιθέμενη αξία της κοινοτικής συμμετοχής, συνέπεια της πρότασης με άλλα δημοσιονομικά μέσα και δυνατή συνέργεια

Η κοινοτική συγχρηματοδότηση θα επιτρέψει στους οργανισμούς τυποποίησης να θεσπίσουν τα αναγκαία ευρωπαϊκά πρότυπα εντός του απαιτούμενου χρονικού πλαισίου.

Η συγχρηματοδότηση μιας δραστηριότητας παρακολούθησης της τεχνολογίας και υπηρεσίας βοήθειας θα επιτρέψει την εγκατάσταση και τη συντήρηση ευρωπαϊκής υποδομής για την παρακολούθηση της τεχνολογίας σχετικά με την τυποποίηση και θα διευκολύνει την απορρόφηση των αποτελεσμάτων της έρευνας από την τυποποίηση.

Η αύξηση της χρηματοοικονομικής υποστήριξης για την εκπροσώπηση των ΜΜΕ θα βελτιώσει την πρόσβαση των ευρωπαϊκών ΜΜΕ στις δραστηριότητες των ευρωπαϊκών και των διεθνών οργανισμών τυποποίησης και κατά συνέπεια θα προβάλει συνέργιες λόγω της ανάμειξης των ενδιάμεσων των ΜΜΕ σε εθνικό επίπεδο.

5.3. Στόχοι, αναμενόμενα αποτελέσματα και συναφείς δείκτες της πρότασης στο πλαίσιο της ΔΒΔ (διαχείρισης βάσει δραστηριοτήτων)

Οι προαναφερθείσες ενέργειες θα έχουν ως στόχο την προώθηση της θέσπισης και της χρήσης από τα ενδιαφερόμενα μέρη των διεθνών και των ευρωπαϊκών προτύπων σε καίριους τομείς για την καινοτομία. Η έγκαιρη συμμετοχή και συνεισφορά των ενδιαφερομένων μερών από την Ευρώπη, συμπεριλαμβανομένων των ΜΜΕ, θα βελτιώσουν την ανταγωνιστικότητα της ευρωπαϊκής βιομηχανίας. Δείκτες : εκτέλεση σχετικών προγραμμάτων τυποποίησης· δημοσίευση προτύπων· ένταξη νέων θεμάτων στην τυποποίηση λαμβανομένων υπόψη των αποτελεσμάτων της έρευνας.

5.4. Μέθοδος υλοποίησης (ενδεικτική)

( Κεντρική διαχείριση

( άμεσα από την Επιτροπή

6. ΠΑΡΑΚΟΛΟΥΘΗΣΗ ΚΑΙ ΑΞΙΟΛΟΓΗΣΗ

6.1. Σύστημα παρακολούθησης

6.2. Αξιολόγηση

6.2.1. Εκ των προτέρων

Εκ των προτέρων αξιολογήσεις των χρηματοδοτούμενων δραστηριοτήτων θα πραγματοποιηθούν σύμφωνα με τους χρηματοοικονομικούς κανόνες κάθε ενέργειας.

6.2.2. Μέτρα που λήφθηκαν μετά από ενδιάμεση / εκ των υστέρων αξιολόγηση (διδάγματα από ανάλογες εμπειρίες στο παρελθόν)

Χωρίς αντικείμενο

6.2.3. Όροι και συχνότητα των μελλοντικών αξιολογήσεων

Ανά 5 έτη σύμφωνα με το άρθρο 6 παράγραφος 2 της απόφασης 1673/2006/ΕΚ του Ευρωπαϊκού Κοινοβουλίου και του Συμβουλίου της 24.10.2006.

7. ΜΕΤΡΑ ΓΙΑ ΤΗΝ ΚΑΤΑΠΟΛΕΜΗΣΗ ΤΗΣ ΑΠΑΤΗΣ

Εφαρμογή του άρθρου 7 της απόφασης 1673/2006/ΕΚ.

8. ΛΕΠΤΟΜΕΡΗΣ ΠΙΝΑΚΑΣ ΠΟΡΩΝ

8.1. Στόχοι της πρότασης από πλευράς δημοσιονομικού κόστους

χωρίς αντικείμενο

8.2. Διοικητικές δαπάνες

8.2.1. Αριθμός και είδος ανθρώπινων πόρων

Κατηγορίες θέσεων απασχόλησης | Προσωπικό που θα διατεθεί για τη διαχείριση της δράσης από διαθέσιμους και/ή συμπληρωματικούς ανθρώπινους πόρους (αριθμός θέσεων/ΙΠΑ) |

Έτος n | Έτος n+1 | Έτος n+2 | Έτος n+3 | Έτος n+4 | Έτος n+5 |

Μόνιμοι ή έκτακτοι υπάλληλοι[23] (XX 01 01) | A*/AD | χ.α. |

B*, C*/AST | χ.α. |

Προσωπικό που χρηματοδοτείται[24] από το άρθρο XX 01 02 | χ.α. |

Λοιπό προσωπικό[25] που χρηματοδοτείται από το άρθρο XX 01 04/05 | χ.α. |

ΣΥΝΟΛΟ |

8.2.2. Περιγραφή των καθηκόντων που απορρέουν από τη δράση

χ.α.

8.2.3. Πηγές ανθρώπινων πόρων (κανονισμός υπηρεσιακής κατάστασης)

8.2.4. Άλλες διοικητικές δαπάνες περιλαμβανόμενες στο ποσό αναφοράς (XX 01 04/05 – Δαπάνες διοικητικής διαχείρισης)

εκατ. ευρώ (3 δεκαδικά ψηφία)

Γραμμή προϋπολογισμού (αριθμός και ονομασία) | Έτος 2008 | Έτος 2009 | Έτος 2010 | Έτος 2011 | Έτος 2012 | Έτος 2013 και επόμενα | ΣΥΝΟΛΟ |

Άλλη τεχνική ή διοικητική βοήθεια | 0,3 | 0,5 | 0,5 | 0,5 | 0,5 | 0,5 |

- Εσωτερική (intra muros) |

- Εξωτερική (extra muros) |

Σύνολο τεχνικής και διοικητικής βοήθειας |

8.2.5. Δημοσιονομικές δαπάνες για ανθρώπινους πόρους και συναφείς δαπάνες που δεν περιλαμβάνονται στο ποσό αναφοράς

εκατ. ευρώ (3 δεκαδικά ψηφία)

Κατηγορία ανθρώπινων πόρων | Έτος n | Έτος n+1 | Έτος n+2 | Έτος n+3 | Έτος n+4 | Έτος n+5 και επόμενα |

Μόνιμοι και έκτακτοι υπάλληλοι (XX 01 01) | χ.α. |

Προσωπικό που χρηματοδοτείται από το άρθρο XX 01 02 (επικουρικοί υπάλληλοι, END(=ΑΕΕ), συμβασιούχοι υπάλληλοι, κλπ.) (να αναφερθεί η γραμμή του προϋπολογισμού) | χ.α. |

Συνολικές δαπάνες για ανθρώπινους πόρους και συναφείς δαπάνες (ΜΗ περιλαμβανόμενες στο ποσό αναφοράς) | χ.α. |

Υπολογισμός– Μόνιμοι και έκτακτοι υπάλληλοι

χ.α.

Υπολογισμός – Προσωπικό που χρηματοδοτείται από το άρθρο XX 01 02

χ.α.

8.2.6. Άλλες διοικητικές δαπάνες που δεν περιλαμβάνονται στο ποσό αναφοράς εκατ. ευρώ (3 δεκαδικά ψηφία) |

Έτος n | Έτος n+1 | Έτος n+2 | Έτος n+3 | Έτος n+4 | Έτος n+5 και επόμενα | ΣΥΝΟΛΟ |

XX 01 02 11 01 – Αποστολές | χ.α. |

XX 01 02 11 02 – Συνεδριάσεις και διασκέψεις | χ.α. |

XX 01 02 11 03 – Επιτροπές[27] | χ.α. |

XX 01 02 11 04 – Μελέτες και παροχή συμβουλών | χ.α. |

XX 01 02 11 05 – Συστήματα πληροφοριών | χ.α. |

2 Σύνολο άλλων δαπανών διαχείρισης (XX 01 02 11) | χ.α. |

3 Άλλες δαπάνες διοικητικής φύσης (να προσδιοριστούν και να αναφερθεί η σχετική γραμμή του προϋπολογισμού) | χ.α. |

Σύνολο διοικητικών δαπανών εκτός των ανθρώπινων πόρων και των συναφών δαπανών (που ΔΕΝ περιλαμβάνονται στο ποσό αναφοράς) | χ.α. |

Υπολογισμός – Άλλες διοικητικές δαπάνες μη περιλαμβανόμενες στο ποσό αναφοράς

[1] http://www.eu2006.fi/news_and_documents/conclusions/vko50/en_GB/1165932111543/

[2] Ψήφισμα του Ευρωπαϊκού Κοινοβουλίου της 24ης Μαΐου 2007 «Κάνοντας τη γνώση πράξη: Στρατηγική καινοτομίας ευρείας βάσης για την Ευρώπη».

[3] COM(2006)502 τελικό «Κάνοντας τη γνώση πράξη: Στρατηγική καινοτομίας ευρείας βάσης για την ΕΕ».

[4] COM(2007)374, «Ενδιάμεση εξέταση της βιομηχανικής πολιτικής. Συνεισφορά στη στρατηγική της ΕΕ για την ανάπτυξη και την απασχόληση».

[5] CEN για τους περισσότερους κλάδους, CENELEC για τον ηλεκτροτεχνικό κλάδο, ETSI για τις τηλεπικοινωνίες.

[6] IEC για τον ηλεκτροτεχνικό κλάδο, ITU για τις τηλεπικοινωνίες και ISO για τους περισσότερους άλλους κλάδους· υπάρχουν ακόμη η Διεθνής Οργάνωση Πολιτικής Αεροπορίας, ο Codex Alimentarius, ο UN-CEFACT κ.λπ.

[7] ΕΕ L 204 της 21.7.1998, σ. 37.

[8] COM(2004)674 σχετικά με το ρόλο της ευρωπαϊκής τυποποίησης στο πλαίσιο της ευρωπαϊκής πολιτικής και νομοθεσίας.

[9] COM(2004)38, για τη θέσπιση προγράμματος δράσης για τις περιβαλλοντικές τεχνολογίες στην Ευρωπαϊκή Ένωση.

[10] COM (2007) 860 «Μια πρωτοβουλία για πρωτοπόρους αγορές στην Ευρώπη».

[11] Όπως είναι η ηλεκτρονική υγεία, η βιώσιμη κατασκευή και ανακύκλωση και οι ανανεώσιμες πηγές ενέργειας.

[12] Ιδιαίτερα σχετικά είναι το SEC 2007 (280) Οδηγός για τη χρήση καινοτόμων λύσεων στις δημόσιες συμβάσεις, και τα εν εξελίξει δίκτυα Europe Innova http://www.europe-innova.orγ.

[13] Radio-Frequency Identification (αναγνώριση ραδιοσυχνοτήτων).

[14] http://ec.europa.eu/enterprise/ict/policy/standards/piper/full_report.pdf

[15] COM (2007)581 «Το ευρωπαϊκό συμφέρον: επιτυχία στην εποχή της παγκοσμιοποίησης».

[16] ΕΤΑ : Έρευνα και Τεχνολογική Ανάπτυξη

[17] Γενικές κατευθυντήριες γραμμές για τη συνεργασία μεταξύ των CEN, Cenelec και ETSI και της Ευρωπαϊκής Επιτροπής και της Ευρωπαϊκής Ζώνης Ελεύθερων Συναλλαγών, υπεγράφη στις 28 Μαρτίου 2003. ΕΕΕΕ C 91 της 16.04.2003, σ. 7.

[18] http://ec.europa.eu/enterprise/standards_policy/action_plan/index.htm

[19] Διαχωριζόμενες πιστώσεις.

[20] Μη διαχωριζόμενες πιστώσεις, εφεξής ΜΔΠ.

[21] Δαπάνες του άρθρου xx 01 04 του Τίτλου xx.

[22] Δαπάνες Κεφαλαίου xx 01 εκτός των δαπανών των άρθρων xx 01 04 ή xx 01 05.

[23] Των οποίων το κόστος ΔΕΝ καλύπτεται από το ποσό αναφοράς.

[24] Των οποίων το κόστος ΔΕΝ καλύπτεται από το ποσό αναφοράς.

[25] Των οποίων το κόστος περιλαμβάνεται στο ποσό αναφοράς.

[26] Να γίνει παραπομπή στο νομοθετικό δημοσιονομικό δελτίο που αφορά ειδικά τον (τους) εν λόγω εκτελεστικό (-ούς) οργανισμό (-ούς).

[27] Να διευκρινιστεί το είδος της επιτροπής και η ομάδα στην οποία ανήκει.